കോൺസ്റ്റാന്റിനോപ്പിൾ എക്യുമെനിക്കൽ പാത്രിയാർക്കാസനം

കിഴക്കൻ ഓർത്തഡോക്സ് സഭയിലെ സ്വയംശീർഷക സഭാവിഭാഗങ്ങളിൽ ഒന്നും ചരിത്രപരമായും സംഘടനാപരമായും ഏറ്റവും പ്രധാനപ്പെട്ടതും ആയ സഭാസംവിധാനമാണ് കോൺസ്റ്റാന്റിനോപ്പിളിലെ എക്യൂമിനിക്കൽ പാത്രിയാർക്കാസനം (ഗ്രീക്ക്: Οἰκουμενικὸν Πατριαρχεῖον Κωνσταντινουπόλεως ഒയികൗമെനികോൻ പാത്രിയാർക്കിയൊൻ കോൺസ്താന്തിനൗപൊലേഓസ്; തുർക്കിഷ്: Rum Ortodoks Patrikhanesi, İstanbul Ekümenik Patrikhanesi, അനൗദ്യോഗികമായി Fener Rum Patrikhanesi "ഫനാറിലെ റോമൻ പാത്രിയാർക്കാസനം"). കോൺസ്റ്റാന്റിനോപ്പിളിലെ എക്യൂമിനിക്കൽ പാത്രിയാർക്കീസ് ആണ് ഇതിന്റെ തലവൻ. പഴയ ബൈസാന്റിയൻ സാമ്രാജ്യത്തിന്റെ ആസ്ഥാനത്ത് സ്ഥിതിചെയ്യുന്നതിനാലും ആധുനിക ലോകത്തിലെ ഒട്ടുമിക്ക കിഴക്കൻ ഓർത്തഡോക്സ് സഭാ വിഭാഗങ്ങളുടെയും മാതൃസഭ എന്ന നിലയിലും കോൺസ്റ്റാന്റിനോപ്പിളിലെ പാത്രിയർക്കാസനത്തിന് കിഴക്കൻ ഓർത്തഡോക്സ് ക്രിസ്തീയതയിൽ നേതൃസ്ഥാനവും പ്രത്യേക ആദരവും എക്യൂമിനിക്കൽ പാത്രിയാർക്കീസിന് ലോകത്തിലെ കിഴക്കൻ ഓർത്തഡോക്സ് സഭാനേതാക്കളുടെ ഇടയിൽ തുല്യരിൽ ഒന്നാമൻ എന്ന പദവിയും ആഗോളതലത്തിൽ സഭയുടെ ആത്മീയ നേതാവും പ്രതിനിധിയും എന്ന അംഗീകാരവും ലഭിച്ചുപോരുന്നു. അവലംബം